b'\n_START_ARTICLE_\nKninska krajina\n_START_PARAGRAPH_\nKninska krajina je zemljopisno podru\xc4\x8dje u Zagori. Obuhva\xc4\x87a podru\xc4\x8dje Grada Knina, po kojem je nazvana.\n_START_SECTION_\nPolo\xc5\xbeaj\n_START_PARAGRAPH_\nJugozapadno od Kninske krajine nalazi se Bukovica, jugoisto\xc4\x8dno Cetinska krajina, sjeverozapadno Lika i ju\xc5\xbeno Drni\xc5\xa1ka krajina.\n_START_SECTION_\nDolazak Hrvata\n_START_PARAGRAPH_\nHrvatska dr\xc5\xbeava izvorno je nastala na prostoru Dalmacije. Hrvati su ve\xc4\x87 pri dolasku u 7. stolje\xc4\x87u naselili ovo podru\xc4\x8dje, a dokaz su mnogobrojni kameni spomenici. Sjedi\xc5\xa1te velikog hrvatskog kralja Dmitra Zvonimira bilo je u Kninu.\n_START_SECTION_\nOsmansko osvajanje i oslobo\xc4\x91enje\n_START_PARAGRAPH_\nU 15. stolje\xc4\x87u kao prethodnica osmanlijskih osvaja\xc4\x8da na ovom se podru\xc4\x8dju pojavljuju pravoslavni martolozi u taktici spaljene zemlje. Poslije su ovo podru\xc4\x8dje zauzele Osmanlije. Tada su se naselili brojni pravoslavni Vlasi u krajeve odakle su nestali izvorni Hrvati iseljavanjem, izbjegli\xc5\xa1tvom, progonom, odvo\xc4\x91enjem u ropstvo, pogibanjem u ratovima. Tako je ostalo do Po\xc5\xbeareva\xc4\x8dkog mira 1718. kada je podru\xc4\x8dje pripalo Mle\xc4\x8danima. 1797. podru\xc4\x8dje je pripalo Habsbur\xc5\xa1koj Monarhiji, u \xc4\x8dijem se sklopu tada nalazila Hrvatska. 1805. podru\xc4\x8dje je pripalo Francuzima, koji su predvo\xc4\x91eni Napoleonom, u bitci kod Austerlitza pobijedili austrijsku vojsku. Ve\xc4\x87 1813. podru\xc4\x8dje je ponovno pripalo Austriji.\n_START_SECTION_\nNovije vrijeme\n_START_PARAGRAPH_\nOd 1918., nakon sloma Austro-Ugarske, Kninska krajina zajedno s ostalim dijelovima Hrvatske u\xc5\xa1la je sastav u Kraljevine Jugoslavije. U njoj su Srbi imali prevlast zbog \xc4\x8dega su prvi put poku\xc5\xa1ali ostvariti velikosrpske ciljeve. Poticano je naseljavanje Srba. _NEWLINE_Nakon 2. svjetskog rata podru\xc4\x8dje je pripalo NR Hrvatskoj, u sklopu socijalisti\xc4\x8dke Jugoslavije. _NEWLINE_Po\xc4\x8detkom 1990-ih godina, za vrijeme stvaranja suvremene hrvatske dr\xc5\xbeave, na podru\xc4\x8dju Kninske krajine izbila je pobuna lokalnog srpskog stanovni\xc5\xa1tva. Pobunu je zapravo zapo\xc4\x8deo Beograd, koji je velike dijelove hrvatskog teritorija htio pripojiti Srbiji. Srpski pobunjenici \xc4\x8dak su zlorabili naziv Kninska krajina, koriste\xc4\x87i ga u nazivu jedne od njihovih paratvorevina. Tako\xc4\x91er su krivotvorene povijesne \xc4\x8dinjenice, \xc4\x8dime su Srbi povijest htjeli okrenuti u svoju korist. Nakon nekoliko godina okupacije Kninske krajine, ona je u kolovozu 1995. oslobo\xc4\x91ena operacijom Oluja, nakon \xc4\x8dega je ponovno uklju\xc4\x8dena u ustavno-pravni poredak slobodne Republike Hrvatske.'